Alban Bushi

Alban Bushi (20 gusht 1973, Tiranë) është një futbollist profesionist i cili ka luajtur me klubin K.F. Tirana në Kategorinë Superiore.

 Karriera 
Alban Bushi ka një karrierë të gjatë, gjatë së cilës është aktivizuar në 12 klube, brenda dhe jashtë Shqipërisë. Ai e filloi karrierën e tij në Tiranë me klubin K.F. Tirana me të cilin u aktivizua për 5 sezone (1989-1994). Mbas K.F. Tirana ai u aktivizua në Hungari me Szegedi LC dhe më pas në Gjermani me FC Remscheid. Më pas ai u kthye tek K.F. Tirana dhe mbas dy vjetësh ai u transferua tek Apollon Smyrni F.C në Greqi para se të aktivizohej në Bulgari me Litex Lovech. Mbas aventurës në Bullgari ai u transferua në Turqi duke u aktivizuar me Adanaspor, duke kaluar më pas me Istanbulspor me të cilën u aktivizua pak. Më pas kaloi në klube si Trabyonspor, AE Levadiakos etj. Më 31 gusht 2010, pikërisht ditën e fundit të transferimeve ai u kthye në klubin nga i cili nisi karrierën, K.F. Tirana.

 Aktivizimi me Kombëtaren 
Alban Bushi është aktualisht golashënuesi më i mirë i kombëtares me 14 gola të shënuar. Bushi është aktivizuar 67 herë me kombëtaren Shqiptare, duke u renditur i katërti me më shumë paraqitje pas Foto Strakoshës, Altin Lalës dhe Igli Tares.
Karriera pas futbollit
Më 17 janar 2012 Bushi u emërua si menaxher i ekipit kombëtar shqiptar të futbollit, një rol që Shoqata Shqiptare e Futbollit aplikoi për herë të parë pas sugjerimit të trajnerit të ri të arritur në Shqipëri, Gianni De Biasi.

Bushi u emërua si trajner i kombëtares shqiptare nën 16 vjeç  për pjesëmarrjen e tyre në turneun e UEFA 2015 në maj 2015.  Ai fitoi turneun duke fituar të  tri ndeshjet. 

Pas emërtimit të Paolo Tramezzani si drejtor i skuadrave kombëtare, më 9 dhjetor 2016 Bushi u cilësua si menaxher i skuadrës kombëtare të futbollit të      Shqipërisë nën-21-vjeç.  Ai fitoi ndeshjen e tij të parë me Shqipërinë U-21 më 27 mars 2017 kundër Moldavisë U-21 2-0. 

Kategoria:Lindje 1973
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në KF Tirana
Kategoria:Futbollistë në Szeged LC
Kategoria:Futbollistë në FC Remscheid
Kategoria:Futbollistë në KS Flamurtari Vlorë
Kategoria:Futbollistë në Apollon Smyrni F.C.
Kategoria:Futbollistë në Litex Lovech
Kategoria:Futbollistë në Adanaspor
Kategoria:Futbollistë në Trabzonspor
Kategoria:Futbollistë në İstanbulspor A.Ş.
Kategoria:Futbollistë në KF Partizani
Kategoria:Futbollistë në Levadiakos F.C.
Kategoria:Futbollistë në Apollon Kalamarias
Kategoria:Futbollistë në Kategoria Superiore
Kategoria:Futbollistë në Süper Lig
Kategoria:Futbollistë në Superliga Greke